                             højesterets dom
                       afsagt tirsdag den 21. december 2010
sag 145/2009
(2. afdeling)
kommunernes pensionsforsikring a/s
(advokat svend erik holm)
mod
skatteministeriet
(kammeradvokaten ved advokat lars apostoli)
i tidligere instans er afsagt dom af østre landsrets 18. afdeling den 24. april 2009.
i pådømmelsen har deltaget fem dommere: asbjørn jensen, poul søgaard, vibeke rønne,
jens peter christensen og lars hjortnæs.
påstande
appellanten, kommunernes pensionsforsikring a/s, har gentaget sin påstand.
indstævnte, skatteministeriet, har påstået stadfæstelse.
højesterets begrundelse og resultat
hovedspørgsmålet under sagen er, om skattemyndighederne var berettiget til at nedsætte den
positive skattepligtige indkomst i datterselskaberne med kommunernes pensionsforsikring
a/s’ uudnyttede underskud fra tidligere indkomstår, inden nedsættelsen af beskatnings-
grundlaget for 2000 i medfør af den dagældende § 14 i pensionsafkastbeskatningsloven.
efter bestemmelsen i § 14, stk. 1, skulle beskatningsgrundlagene efter loven – for livsforsik-
ringsselskaber, der var skattepligtige efter selskabsskatteloven – nedsættes med en del af den
                                                - 2 -
skattepligtige indkomst for det pågældende indkomstår efter fradrag af underskud fra tidligere
indkomstår, jf. ligningslovens § 15.
efter § 14, stk. 2, gjaldt stk. 1 tilsvarende på det samlede beskatningsgrundlag i tilfælde, hvor
livsforsikringsselskabet ved opgørelsen af beskatningsgrundlaget efter loven var forpligtet til
at medregne afkast i datterselskaber i medfør af den dagældende § 9 i loven, og de pågæl-
dende datterselskaber samtidig var omfattet af sambeskatning i henhold til selskabsskattelo-
vens § 31.
højesteret finder, at det følger af ordlyden af den dagældende § 14, stk. 1 og 2, at man i til-
fælde som det foreliggende skulle nedsætte det samlede beskatningsgrundlag med den sam-
lede skattepligtige indkomst, opgjort som anført i stk. 2, efter fradrag af livsforsikringsselska-
bets underskud fra tidligere indkomstår, jf. stk. 1. det bemærkes herved, at denne forståelse
også støttes af forarbejderne.
herefter og i øvrigt af de grunde, som landsretten har anført, stadfæster højesteret dommen.
                                        thi kendes for ret:
landsrettens dom stadfæstes.
i sagsomkostninger for højesteret skal kommunernes pensionsforsikring a/s betale 750.000
kr. til skatteministeriet.
sagsomkostningsbeløbene skal betales inden 14 dage efter denne højesteretsdoms afsigelse og
forrentes efter rentelovens § 8 a.
